മമ്മൂട്ടിക്ക് പിറന്നാള് കേക്ക് അഞ്ജലിയുടെ കൈകൊണ്ട് അടിമാലി : മമ്മൂട്ടിയുടെ എഴുപതാം പിറന്നാളാഘോഷിക്കാന് കേക്ക് നിര്മിക്കാന് അപ്രതീക്ഷിതമായി ഫോണ്കോള് തേടിയെത്തിയതിന്റെ അമ്ബരപ്പിലും ആഹ്ളാദത്തിലുമാണ് അടിമാലി ചാറ്റുപാറ സ്വദേശിനി അഞ്ജലി.പിറന്നാള് തലേന്ന് രാത്രിയാണ് അഞ്ജലി മമ്മൂട്ടിക്ക് കേക്ക് നിര്മ്മിച്ചു നല്കിയത്. ഈ സന്തോഷം പങ്കു വയ്ക്കാന് അഞ്ജലി ഫെയ്സ്സ്ബുക്കില് എഴുതിയ വിവരണവും െൈവറലായി. ബ്ലോക്ക് പഞ്ചായത്ത് സെക്രട്ടറിയായ പ്രവീണ് വാസുവിന്റെ ഭാര്യയാണ് അഞ്ജലി. മക്കളായ നിയയും, അര്ണവും അമ്മയോടൊപ്പം ത്രില്ലിലാണ്. ഷോപ്പൊക്കെ പൂട്ടി വീട്ടിലെത്തി സീരിയല് കാണാന് ഇരുന്നപ്പോഴാണ് രാത്രി പത്തുമണിക്ക് അടിമാലി അങ്ങാടിയില്നിന്ന് അമല് എന്നൊരാള് വിളിച്ച് ഉടന് കേക്ക് വേണം. 11 മണിക്ക് കിട്ടണം. മമ്മൂക്കയ്ക്ക് ഫാമിലിക്കൊപ്പം കട്ട് ചെയ്യാനാണെന്ന് പറഞ്ഞതെന്ന് അഞ്ജലി ഫെയ്സ്ബുക്ക് കുറിപ്പില് പറയുന്നു. ഭര്ത്താവിനോടു പറഞ്ഞപ്പോള് മമ്മൂക്ക കേക്ക് വാങ്ങിക്കുന്നത് ഈ ഡൂക്കിലി ഷോപ്പില് നിന്നല്ലേ എന്നായിരുന്നു മറുപടി. സംശയിച്ചു നില്ക്കവേ ട്രൂ കോളറില് അന്സാര് എന്ന നമ്ബറില്നിന്ന് ഒരു കോള്. ഫോണെടുത്തപ്പോള് മോളുടെ കൈയില് കൊടുക്കാം എന്ന മറുപടി. മറുതലക്കല് മമ്മൂക്കടെ മോള് സുറുമി. വാന്ചോ കേക്ക് മതി സിംപിള് വണ്. മുകളില് വൈറ്റ് ഗനാഷ് മാത്രം, ചെറിയ ചോക്ലേറ്റ് ഡെക്കറേഷന് എന്തെങ്കിലും മതി, ഹാപ്പി ബര്ത്ഡേ ബാപ്പി എന്നെഴുതണം എന്നായിരുന്നു ആവശ്യമെന്ന് അഞ്ജലി പറയുന്നു.